PREGÀRIA DELS FIDELS

Pregària universal: Amb l’esperança posada en Déu, el Pare, presentem la nostra pregària. Preguem tot dient: ESCOLTEU-NOS, PARE.
1. Per l’Església, Poble que Déu ha convocat d’entre totes les nacions, races, pobles i llengües. Que, amb el testimoni de tots els sants, segueixi fidelment el camí de l’Evangeli. PREGUEM.
2. Per les persones que viuen sense esperança. Que Déu els obri camins i puguin trobar sentit a la vida. PREGUEM.
3. Pels que pateixen per la malaltia, la pobresa o per qualsevol mena d’abús o injustícia. Que trobin la solidaritat i el compromís de la gent que els envolta i puguin viure amb dignitat. PREGUEM.
4. Per totes les víctimes de les guerres i del terrorisme. Que Déu mogui els cors dels governants a treballar per la pau, la seguretat i el benestar de tothom. PREGUEM.
5. Pels difunts de les nostres famílies i del nostre veïnat, per tots els difunts. Que el Pare del cel els aculli i els ompli de la seva vida i la seva llum. PREGUEM.
6. Per nosaltres. Que la festa de Tots Sants ens ompli d’esperança, i ens animi en el camí de la santedat que vam començar el dia del nostre baptisme. PREGUEM.
Escolteu, Pare, la nostra pregària, i doneu-nos a nosaltres i a tothom el vostre Esperit Sant. Per Crist, Senyor nostre.

Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

